钦定古今图书集成/明伦汇编/官常典/第719卷 > 张善相
## 钦定古今图书集成/明伦汇编/官常典/第719卷 > 张善相

按《唐书李育德传》：“善相，襄城人。大业末，为里长，督兵
迹盗，为众附赖，乃据许州，奉李密。密败，挈州以来，诏
即授伊州总管。王世充攻之，屡困贼，遣使三辈请救，
朝廷未暇也。会粮尽，众饿死，善相谓僚属曰：‘吾为唐
臣，当效命，君等无庸死，斩吾首以下贼可也’。众泣不
肯，曰：‘与公同死，愈于独生’！城陷被执，骂贼见杀。高祖”
叹曰：“吾负善相，善相不负我。”乃封其子襄城郡公。